قلات (فیض نیچاری) قبیلہ غاتا جھیڑہ غاتا خیر ءِ اولیت ایتنہ‘ جھیڑہ غاتا خیر اکن سِخت و ایمانداری اٹ اسیجائی اٹ کوشست کننگے تاکہ ویل آک ایسر مرسا ایلمی نا چاگڑد شون ہلنگ کے۔ دا خیال آتا درشانی ءِ قبائلی راشون میر قادر بخش مینگل، بابو محمد انور، میر سہراب خان مینگل و ایڈووکیٹ سرور رئیسانی و ایلو متبر آک (ریکی و رئیسانی) قبیلہ نا نیام اٹ جھیڑہ ناخیر انا وخت آ تران کرسا کریر۔ داوخت آ بی این پی نا سی سی نا باسک میر مراد خان مینگل ہم ساڑی ئس ‘ دا وخت آ ہڑتوم آ پڑک آتا نیام جھیڑہ نا خیر ءِ کرسا اوفتے شیروشکر کننگا۔
